ΣΗΜΕΙΑ ΤΩΝ ΚΑΙΡΩΝ | Signs of the Times| Real Conversion\nΚυριακή πρωί, 27 Δεκεμβρίου 2015\n“Υποκριταί, το μεν πρόσωπον του ουρανού εξεύρετε να διακρίνητε, τα δε σημεία των καιρών δεν δύνασθε” (Ματθαίον ις΄. 3).\nΟι Φαρισαίοι και οι Σαδδουκαίοι ήταν οι δύο βασικές θρησκευτικές ομάδες την εποχή του Χριστού. Απαιτούσαν κάποιο ειδικό σημείο ή σημάδι από τον Ουρανό. Αλλά τους είχε ήδη δοθεί το ένα σημείο μετά το άλλο – αποδεικνύοντας πως ο Ιησούς ήταν ο Μεσσίας τους. Είχε ταΐσει πέντε χιλιάδες ανθρώπους – πολλαπλασιάζοντας με θαυματουργό τρόπο πέντε ψωμιά και δύο ψάρια (Ματθαίον ιδ΄. 15-21). Είχε περπατήσει επάνω στο νερό, στη Θάλασσα της Γαλιλαίας (Ματθαίον ιδ΄. 22-33). Είχε θεραπεύσει πλήθη ανθρώπων που Τον ακούμπησαν (Ματθαίον ιδ΄. 36). Είχε γιατρέψει την κόρη της Χαναναίας (Ματθαίον ιε΄. 21-28). Είχε θεραπεύσει μεγάλους όχλους τυφλών, κωφών, κουλλών “και πολλούς άλλους” (Ματθαίον ιε΄. 29-31). Είχε ταΐσει τέσσερις χιλιάδες ανθρώπους με ένα άλλο θαύμα – πολλαπλασιάζοντας εφτά ψωμιά και “λίγα ψαράκια” (Ματθαίον ιε΄. 32-39).\nΤους είχε δοθεί το ένα σημείο μετά το άλλο – δείχνοντας πως ο Ιησούς ήταν ο Μεσσίας τους. Αλλά τώρα ζητούσαν ένα ακόμη σημείο. Ο Μάθιου Χένρι (Matthew Henry), ο σπουδαίος Άγγλος ερμηνευτής, είπε πως ήθελαν “σημείο από τον ουρανό”, όχι επειδή ήθελαν να πιστέψουν σ' Αυτόν. Ήθελαν σημείο “από τον ουρανό” για να μπορέσουν να το καταλογίσουν στον Σατανά, “τον άρχοντα της εξουσίας του αέρος”. Ήθελαν να αποδείξουν πως ο Χριστός εργαζόταν για τον Σατανά, όχι για τον Θεό (Matthew Henry’s Commentary on the Whole Bible, Hendrickson Publishers, 1991 reprint, volume 5, p. 182).\nΚαι ο Χριστός τούς είπε:\n“Γενεά πονηρά και μοιχαλίς σημείον ζητεί, και σημείον δεν θέλει δοθή εις αυτήν ειμή το σημείον Ιωνά του προφήτου…” (Ματθαίον ις΄. 4).\nΤο σημείο του προφήτη Ιωνά ήταν η ανάσταση του Χριστού από τους νεκρούς.\n“Διότι ως ο Ιωνάς ήτο εν τη κοιλία του κήτους τρείς ημέρας και τρείς νύκτας, ούτω θέλει είσθαι ο Υιός του ανθρώπου εν τη καρδία της γης τρείς ημέρας και τρείς νύκτας” (Ματθαίον ιβ΄. 40).\nΌπως ο Ιωνάς αναστήθηκε από την κοιλιά εκείνου του κήτους, έτσι κι ο Χριστός αναστήθηκε σωματικά από τον τάφο (cf. J. Vernon McGee, Th.D., Thru the Bible, Thomas Nelson Publishers, 1983, volume IV, p. 69; σημείωση στο Κατά Ματθαίον ιβ΄. 40). Η ανάσταση του νεκρού σώματος του Χριστού ήταν το μόνο σημείο που τους προσέφερε.\nΤώρα ερχόμαστε στα λόγια του ίδιου του κειμένου:\nΜπορούσαν να καταλάβουν το πώς θα ήταν ο καιρός την επόμενη μέρα κοιτάζοντας τον ουρανό. Αλλά ήταν τόσο πνευματικά τυφλοί που δεν μπορούσαν να καταλάβουν τα σημεία, τα θαύματα, που είχε κάνει ο Χριστός ανάμεσά τους.\nΚαι έτσι είναι σήμερα. Υπάρχουν σημεία παντού γύρω μας που υποδεικνύουν πως ζούμε πολύ κοντά στο τέλος του κόσμου όπως τον γνωρίζουμε. Η Δευτέρα Παρουσία του Χριστού και το τέλος του κόσμου πλησιάζουν γρήγορα. Το τέλος είναι κοντά. Παραδόξως, αυτόν τον καιρό έχουμε πολύ λίγο κήρυγμα επάνω σ' αυτό το θέμα – σχεδόν καθόλου! Ήταν δημοφιλές θέμα για πολλά χρόνια. Ο Μπίλλυ Γκράχαμ (Billy Graham) τελείωνε κάθε μία από τις ευαγγελιστικές σταυροφορίες του με ένα κήρυγμα επάνω στα σημεία των καιρών.\nΑλλά πολλοί λίγοι κήρυκες το κάνουν πια. Τους κάνω την ίδια ερώτηση που έκανε και ο Ιησούς:\n“Τα δε σημεία των καιρών δεν δύνασθε (να διακρίνητε)” (Ματθαίον ις΄. 3).\nΓιατί δεν μπορείτε να δείτε τα σημεία των καιρών; Τι σας κρατάει από το να δείτε πως το τέλος του κόσμου είναι πολύ κοντά; Κάθε σημείο υποδεικνύει πως ο χρόνος μας έχει τελειώσει. Το τέλος είναι κοντά για όλη την ανθρωπότητα.\nI. Το πρώτο σημείο πως το τέλος είναι κοντά είναι η αύξηση της ειδωλολατρίας και η απομάκρυνση από τον Χριστό στον Δυτικό κόσμο, και αλλού, αυτόν τον καιρό.\nΤο περιοδικό USA Today είχε ένα πρωτοσέλιδο άρθρο με τίτλο: “Δημοσκόπηση: Περισσότεροι Αμερικανοί απομακρύνονται από τη θρησκεία / Survey: More Americans Move Away From Religion” (USA Today, 7 Μαρτίου, 2002, σ. 1A, 1D, 7D). Εδώ στις Ηνωμένες Πολιτείες πολλοί άνθρωποι εγκαταλείπουν τον σοβαρό Χριστιανισμό όπως και στο Ηνωμένο Βασίλειο, στην Ευρώπη και σε άλλα μέρη. Εδώ είναι τα ποσοστά, σε εφτά πολιτείες, αυτών που λένε πως δεν έχουν “καμία θρησκεία”:\nΑυτό που βλέπουμε στην πραγματικότητα είναι πως οι παλιοί χίπις – όπως πάντα – είναι εκεί έξω και λατρεύουν τον εαυτό τους αντί του να πάνε εκκλησία, όπως διδάσκει η Βίβλος στην επιστολή προς Εβραίους ι΄. 25. Σέβονται και λατρεύουν “την κτίσιν μάλλον παρά τον Κτίσαντα” (Ρωμαίους α΄. 25). “Λέγοντες ότι είναι σοφοί (οι περισσότεροι της γενιάς των χίπις) εμωράνθησαν” (Ρωμαίους α΄. 22).\nΟ Χριστός μάς είπε πως η αληθινή χριστιανική αγάπη θα εξαφανιζόταν στον Δυτικό κόσμο καθώς θα πλησίαζε το τέλος:\n“Και επειδή θέλει πληθυνθή η ανομία, η αγάπη των πολλών θέλει ψυχρανθή” (Ματθαίον κδ΄. 12).\nΗ παλιά γενιά των χίπις έχει ηλικία 51 έως 71 ετών. Αυτοί οι παλιοί χίπις είπαν ψέματα στους νέους ανθρώπους. Σας είπαν πως μπορείτε να βγείτε έξω και να κοινωνήσετε με τη φύση, και δεν χρειάζεται να πάτε στην εκκλησία. Αυτοί οι παλιοί χίπις με τα μυαλά τους γεμάτα ναρκωτικά σάς είπαν ψέματα! Είναι ψέμα! Είναι ψέμα! Είναι ψέμα! “Αν δεν έχετε την εκκλησία για μητέρα σας, δεν μπορείτε να έχετε τον Θεό για πατέρα σας!” Πείτε τους πως ο Κυπριανός το είπε αυτό, τον τρίτο αιώνα! (200-258 μ.Χ.). Πείτε τους πως συμφωνώ με τον Κυπριανό! Ο μεγάλος μεταρρυθμιστής Ιωάννης Καλβίνος είπε το ίδιο πράγμα! Αν δεν έχετε την τοπική εκκλησία για μητέρα σας, δεν μπορείτε να έχετε τον Θεό για πατέρα σας!\nΟ Κυπριανός μεταστράφηκε αργά στη ζωή του. Εκλέχτηκε ως ποιμένας της μεγαλύτερης εκκλησίας στην Αφρική, στην πόλη της Καρχηδόνας. Συγκρούστηκε με τον Επίσκοπο της Ρώμης, υποστηρίζοντας την ισάξια δύναμη όλων των ηγούμενων ποιμένων. Ο Στέφανος, ο Πάπας της Ρώμης, απείλησε να αφορίσει τον Κυπριανό για τις σταθερές του απόψεις επάνω στο θέμα της εκκλησιαστικής πειθαρχίας. Πολλοί άνθρωποι είχαν αφήσει την εκκλησία λόγω του σκληρού διωγμού της Ρωμαϊκής αυτοκρατορίας. Ο Κυπριανός υποστήριξε πως δεν πρέπει να τους ξαναδεχτούν χωρίς κάποια σοβαρή μετάνοια. Ο Πάπας Στέφανος υποστήριξε μια εύκολη επαναφορά αυτών που είχαν αφήσει την εκκλησία λόγω του διωγμού. Ο Κυπριανός υποστήριξε πως δεν πρέπει να τους ξαναδεχτούν εύκολα, ή και καθόλου. Όταν ο Πάπας της Ρώμης απείλησε να αφορίσει τον Κυπριανό, δεν πρόλαβε να τον αφορίσει, αφού ο Κυπριανός πέθανε με μαρτυρικό θάνατο στα χέρια των ειδωλολατρών. Είναι γνωστός για την δυνατή του στάση στο θέμα της εκκλησιαστικής πειθαρχίας. Ο Κυπριανός επίσης ταύτιζε την εκκλησία με την τοπική εκκλησία, που την αποκαλούσε “ορατή εκκλησία”. Ένιωθε πως αυτοί που αφήνουν την ορατή τοπική εκκλησία λόγω κάποιου διωγμού πρέπει να περνάνε κάποια εξέταση και μετάνοια πριν μπορέσουν να ξαναγίνουν μέλη της τοπικής εκκλησίας τους. Κατά κάποιον τρόπο, ο Κυπριανός έμοιαζε με τους πρώτους Διαμαρτυρόμενους επάνω σ' αυτό το θέμα. Αν ο Πάπας Στέφανος τον είχε ακούσει, η Καθολική Εκκλησία θα ήταν σήμερα πολύ μικρότερη, αλλά και πολύ πιο δυνατή απ' ό,τι είναι.\nΕίμαι πεπεισμένος πως χρειαζόμαστε μια νέα γενιά Βαπτιστών κηρύκων που είναι το ίδιο αυστηροί όσο και αυτός ο αρχαίος ποιμένας στο θέμα της εκκλησιαστικής πειθαρχίας. Και σας λέω, μαζί με τον Κυπριανό και τον Ιωάννη Καλβίνο: “Αυτός που δεν έχει την εκκλησία για μητέρα του, δεν μπορεί να έχει τον Θεό για Πατέρα του” (cf. J. D. Douglas, Who’s Who in Christian History, Tyndale House, 1992, pp. 186-187). Πείτε σε οποιονδήποτε πως συμφωνώ με τον Κυπριανό. Αυτός μαρτύρησε για την πίστη. Συμφωνώ μαζί του πως πρέπει να παραμένεις πιστός στην τοπική σου εκκλησία. Συμφωνώ με αυτόν και με τον Ιωάννη Καλβίνο, τον Μεταρρυθμιστή. Αυτοί που σας λένε να αφήσετε την εκκλησία σας είναι ψεύτες. Αυτοί που σας λένε πως είναι Χριστιανοί χωρίς να πηγαίνουν στην εκκλησία την Κυριακή είναι ψεύτες. Ο “Χριστιανισμός” χωρίς δέσμευση στην τοπική εκκλησία είναι σημείο των εσχάτων καιρών. Είναι ψέμα από τον Σατανά!\nII. Το δεύτερο σημείο του τέλους είναι η ψυχική σύγχυση που προκαλούν τα ναρκωτικά, η ατελείωτη τηλεόραση, οι ώρες βιντεοπαιχνιδιών, το “σερφάρισμα στο Ίντερνετ”, και η παρακολούθηση πορνογραφίας.\nΗ Βίβλος λέει πως στις έσχατες ημέρες, οι άνθρωποι θα γίνουν χειρότεροι κι από τα ζώα λόγω της αμαρτίας τους. Η Βίβλος λέει:\n“Γίνωσκε δε τούτο, ότι εν ταις εσχάταις ημέραις θέλουσιν ελθεί καιροί κακοί· διότι θέλουσιν είσθαι οι άνθρωποι…ακρατείς, ανήμεροι” (Β΄ Τιμόθεον γ΄. 1, 3).\nΗ αρχαία ελληνική λέξη που μεταφράζεται ως “κακός” υπάρχει σε ένα μόνο άλλο σημείο της Καινής Διαθήκης, στο κείμενο που μιλάει για τον δαιμονισμένο στη χώρα των Γεργεσηνών. Λέει πως ήταν “υπερβολικά άγριος” (Ματθαίον η΄. 28). Η αρχαία ελληνική λέξη που εκεί μεταφράζεται ως “υπερβολικά άγριος”, είναι ίδια με τη λέξη “κακός” στο Β΄ Τιμόθεον γ΄. 1. Η λέξη είναι “χαλεπός”, και σημαίνει “επικίνδυνος”, “έξαλλος”, “άγριος”. Όλο και περισσότεροι άνθρωποι γίνονται έτσι – “επικίνδυνοι, έξαλλοι και άγριοι”. Το βλέπουμε κάθε μέρα στις ειδήσεις.\nΘυμάστε στις ειδήσεις που ακούσαμε για εκείνη τη γυναίκα στο Φορτ Γουόρθ του Τέξας; Ήταν βοηθός νοσοκόμας. Έπαιρνε το ναρκωτικό “έκσταση”. Χτύπησε κάποιον με το αυτοκίνητό της και επέστρεψε σπίτι της με τον άνθρωπο κολλημένο με το κεφάλι του στο σπασμένο της παρμπρίζ. Μπήκε μέσα στο γκαράζ της και έκλεισε την γκαραζόπορτα. Ο άνθρωπος έμεινε κολλημένος στο παρμπρίζ της για τρεις ημέρες, καθώς πέθανε σιγά σιγά από αιμορραγία. Αρκετές φορές την ημέρα, η γυναίκα πήγαινε να δει αν είχε πεθάνει. Όταν τελικά πέθανε μετά από τρεις μέρες, έβαλε το πτώμα του στο πορτ-μπαγκάζ του αυτοκινήτου της και πήγε και το παράτησε σ' ένα πάρκο. Ο εισαγγελέας της Κομητείας Τάρραντ του Τέξας δήλωσε: “Η λέξη ‘άσπλαχνη’ δεν φτάνει. ‘Άκαρδη’; ‘Απάνθρωπη’; Ίσως μόλις να επαναπροσδιορίσαμε τη λέξη ‘απανθρωπιά’” (Los Angeles Daily News, 8 Μαρτίου, 2002, σ. 1). Πρέπει να θυμάστε πως αυτή η γυναίκα ήταν βοηθός νοσοκόμας. Επίσης πρέπει να σημειωθεί πως αυτή η γυναίκα λέει πως είναι Χριστιανή. Τώρα έχουμε αδίστακτους δολοφόνους που λένε πως είναι Χριστιανοί! Μην το πιστεύετε! Οι πραγματικοί Χριστιανοί δεν κάνουν τέτοια πράγματα!\nΔεν γίνεται να πάρεις “έκσταση” ή κάποιο άλλο ναρκωτικό έστω και μία φορά χωρίς την πιθανότητα να δαιμονιστείς. Οι δαιμονισμένοι άνθρωποι είναι άγριοι, επικίνδυνοι και εκτός ελέγχου. Οι δρόμοι είναι γεμάτοι δαιμονισμένους ανθρώπους αυτόν τον καιρό. Τους βλέπουμε στην τηλεόραση και στις ταινίες. Οι ταινίες είναι γεμάτες με βρυκόλακες, ζόμπι, φόνους, βασανιστήρια, αίματα και βία. Κάθε χρόνο είναι και χειρότερα! Οι Αμερικανοί έχουν γίνει τόσο αιμοδιψείς όσο και οι αρχαίοι Ρωμαίοι – που πέταγαν τους Χριστιανούς στα λιοντάρια – και ζητωκραύγαζαν μέσα στο Κολοσσαίο καθώς οι Χριστιανοί ξεσκιζόντουσαν σε κομμάτια! Μια ολόκληρη γενιά έχει τώρα επηρεαστεί από δαίμονες. Πολλοί απ' αυτούς τους δαιμονισμένους ανθρώπους θα κάνουν ό,τι μπορούν για να σας προτρέψουν να αφήσετε την τοπική εκκλησία σας. Πολλοί απ' αυτούς που άφησαν την εκκλησία μας πριν είκοσι χρόνια, και μας επιτέθηκαν στο Ίντερνετ, έκαναν σαν να ήταν δαιμονισμένοι. Είμαι πεπεισμένος πως κάποιοι απ' αυτούς ήταν κάτω από την άμεση επήρεια του Σατανά. Έπρεπε να καλέσουμε το FBI για να σταματήσουμε τις επιθέσεις τους! Δεν είχαν φόβο Θεού. Αλλά το FBI τούς σταμάτησε! Δόξα τω Θεώ! Η Βίβλος λέει:\n“Σώθητε από της διεστραμμένης ταύτης γενεάς” (Πράξεις β΄. 40).\nΗ ψυχική αστάθεια και δαιμονική αγριότητα πολλών ανθρώπων, αυτόν τον καιρό, είναι σημείο πως το τέλος είναι κοντά.\nIIΙ. Το τρίτο σημείο του τέλους είναι η αύξηση της τρομοκρατίας σε όλον τον κόσμο.\nΤο περιοδικό Time είπε:\nΠυρηνικό όπλο 10 κιλοτόνων να εκπυρσοκροτεί στην πόλη της Νέας Υόρκης; Δεν έγινε. Αλλά θα μπορούσε να είχε γίνει.\nΈξι μήνες μετά την 11η Σεπτεμβρίου, η Αμερική αγωνίζεται απεγνωσμένα να διορθώσει το χαλασμένο σύστημα πριν γίνει κι άλλη επίθεση. Καθώς οι κατάσκοποί μας προσπαθούν να σφίξουν τον κλοιό, η έρευνα του Time ρωτάει: Μπορούμε να σταματήσουμε την επόμενη επίθεση; (11 Μαρτίου, 2002, σ. 24-25).\nΤο Time δεν ήταν σίγουρο πως μπορούσαμε να υπερασπιστούμε τον εαυτό μας. Το άρθρο τελείωσε με αυτά τα λόγια: “Τώρα περνάμε στην αντεπίθεση. Το μεγάλο ερώτημα είναι αν έχουμε προλάβει να την κάνουμε” (ibid., p. 37). Το περιοδικό Time μάς είπε επίσης:\nΟι ειδικοί λένε πως οι τρομοκράτες ψάχνουν να βρουν τρόπους να προκαλέσουν ζημιά στις ΗΠΑ, οι οποίες ακόμη και τώρα δεν κάνουν όσα θα μπορούσαν για να προστατέψουν τον εαυτό τους από άλλες επιθέσεις.\n(Οι τρομοκράτες φτιάχνουν) συσκευές με ουράνιο που θα μπορούσαν να μεταδώσουν ραδιενέργεια σε μεγάλες περιοχές σπέρνοντας τον πανικό (ibid., pp. 26-27).\nΜπορούν οι μουσουλμάνοι εξτρεμιστές να χρησιμοποιήσουν θερμοπυρηνικές βόμβες στην Νέα Υόρκη ή το Λος Άντζελες; Το περιοδικό Time πιστεύει πως μπορούν. Το βρετανικό ειδησεογραφικό πρακτορείο Reuters, έκανε ένα τρομακτικό ρεπορτάζ με τίτλο: “Τα στοιχεία δείχνουν έναν κόσμο πλημμυρισμένο από κλεμμένα πυρηνικά υλικά / Data Shows World Awash in Stolen Nuclear Material” (6 Μαρτίου, 2002, www.reuters.com).\nΗ Δρ Λιουντμίλα Ζαΐτσεβα (Dr. Lyudmila Zaitseva) του πανεπιστημίου Στάνφορντ (Stanford University) είπε: “Είναι πραγματικά τρομακτικό”. Διεθνείς ερευνητές έχουν δημιουργήσει αυτό που αποκαλούν την πιο ολοκληρωμένη βάση δεδομένων στον κόσμο, με χαμένα, κλεμμένα και παραπεταμένα πυρηνικά υλικά – απεικονίζοντας έναν κόσμο πλημμυρισμένο από οπλικό ουράνιο και πλουτώνιο, για τα οποία κανείς δεν μπορεί να δώσει λογαριασμό. Το ειδησεογραφικό πρακτορείο Reuters είπε: “Τα στοιχεία είναι ανατριχιαστικά” (ibid). Αυτήν την στιγμή το Ιράν φτιάχνει πυρηνικά όπλα για να επιτεθεί στην Αμερική και το Ισραήλ. Ποιος θα τους σταματήσει; Πάντως όχι ο Ομπάμα ή η Χίλαρι Κλίντον! Αυτοί έκαναν συμφωνία με το Ιράν που τους επιτρέπει να συνεχίσουν να φτιάχνουν πυρηνικά όπλα! Ο Θεός βοηθός! Με τέτοια ηγεσία βρισκόμαστε σε επικίνδυνη κατάσταση σήμερα!\nΜήπως θα εκραγεί ο κόσμος με μια θερμοπυρηνική καταστροφή; Η Βίβλος λέει:\n“Και ο τέταρτος άγγελος εξέχεε την φιάλην αυτού επί τον ήλιον· και εδόθη εις αυτόν να καυματίση τους ανθρώπους με πυρ. Και εκαυματίσθησαν οι άνθρωποι καύμα μέγα…” (Αποκάλυψη ις΄. 8-9).\nΤι θα γινόταν αν ο Θεός επέτρεπε στο Ιράν να προκαλέσει τέτοια καταστροφή; Αν το Λος Άντζελες καεί σε ένα φλεγόμενο πυρηνικό ολοκαύτωμα, εσείς τι θα απογίνετε; Τι θα κάνετε όταν ο κόσμος καίγεται; Πού θα κρυφτείτε όταν μας επιτίθονται με πυρηνικά όπλα;\nΌταν ήταν πιο νέος, ο Μπίλλυ Γκράχαμ έκανε αυτήν τη δήλωση σχετικά με την επερχόμενη φωτιά της κρίσης:\nΌταν οι προφήτες μιλούν για φωτιά στην κρίση του κόσμου, ή όταν ο Πέτρος αναφέρει τη φωτιά στο τέλος του αιώνα, μάλλον δεν αναφέρεται σε φωτιά ανάφλεξης. Θα μπορούσε να μιλάει για φωτιά διάσπασης, την απελευθέρωση πυρηνικής ενέργειας από τη διάσπαση του ατόμου…Σίγουρα θα είναι φωτιά κρίσης επάνω σε έναν πονηρό κόσμο (Billy Graham, World Aflame, Doubleday, 1965, pp. 246-247).\nΌταν η οργή της κρίσης του Θεού διαμέσου φωτιάς πέσει επάνω στο Λος Άντζελες, τι θα κάνετε για να σωθείτε; Όταν μουσουλμάνοι εξτρεμιστές χρησιμοποιήσουν “βρώμικες” βόμβες μέσα στις πόλεις μας, και γίνει κόλαση επί γης, πού θα κρυφτείτε;\nΚανένας μη-μεταστραμμένος άνθρωπος δεν είναι προετοιμασμένος για τη φωτιά που θα στείλει ο Θεός στη γη κατά τις έσχατες ημέρες. Ο μόνος τρόπος για να προετοιμαστείτε είναι με το να μπείτε σε μια εκκλησία σαν αυτή που πιστεύει τη Βίβλο, και να παραβρίσκεστε σε κάθε συνάθροιση. Ακούστε τα κηρύγματα σαν να εξαρτάται η ζωή σας απ' αυτά. Και μετά, σιγουρευτείτε, σιγουρευτείτε απολύτως, πως έχετε μεταστραφεί – και πως δεν είστε άλλο ένα μέλος της εκκλησίας που είναι χαμένο.\nΓι' αυτό πρέπει να έρθετε ευθέως στον Ιησού Χριστό, τον μεσίτη μεταξύ του αμαρτωλού ανθρώπου και του άγιου Θεού. Ο Χριστός πέθανε έναν απαίσιο θάνατο επάνω στο Σταυρό για να πληρώσει το τίμημα για την αμαρτία σας. Έχυσε το Αίμα Του επάνω στο Σταυρό για να αφαιρεθούν οι αμαρτίες σας. Μετά, ο Χριστός αναστήθηκε σωματικά από τους νεκρούς και αναλήφθηκε στον Ουρανό, όπου και βρίσκεται τώρα καθισμένος στα δεξιά του Θεού. Πρέπει να έρθετε στον Ίδιο τον Χριστό, για να σωθείτε. Πρέπει να εμπιστευτείτε τον Ιησού για να μεταστραφείτε. Και μετά να γίνετε πλήρη μέλη αυτής της Βαπτιστικής Εκκλησίας της Καινής Διαθήκης και να βαπτιστείτε ως μέλη της. Μόνο όταν έχετε μεταστραφεί θα είστε ασφαλείς από τη φωτιά της κρίσης που θα κάψει αυτήν την πονηρή πόλη. Εμπιστευτείτε τον Χριστό. Κάντε το τώρα – όσο υπάρχει χρόνος! Αμήν.\nΓραφή που αναγνώστηκε πριν το κήρυγμα από τον Κο Άβελ Προύντχομ (Mr. Abel Prudhomme): Ματθαίον ις΄. 1-4.\n(Mr. Benjamin Kincaid Griffith): “In Times Like These” (της Ruth Caye Jones, 1902-1972).\nI. Το πρώτο σημείο πως το τέλος είναι κοντά – η αύξηση της\nειδωλολατρίας και η απομάκρυνση από τον Χριστό στον\nΔυτικό κόσμο, και αλλού, αυτόν τον καιρό, Εβραίους ι΄. 25,\nΡωμαίους α΄. 25, 22, Ματθαίον κδ΄. 12.\nII. Το δεύτερο σημείο του τέλους – η ψυχική σύγχυση που προκαλούν\nτα ναρκωτικά, η ατελείωτη τηλεόραση, οι ώρες βιντεοπαιχνιδιών,\nτο “σερφάρισμα στο Ίντερνετ”, και η παρακολούθηση\nπορνογραφίας, Β΄ Τιμόθεον γ΄. 1, 3, Ματθαίον η΄. 28,\nΠράξεις β΄. 40.\nIII. Το τρίτο σημείο του τέλους – η αύξηση της τρομοκρατίας σε όλον\nτον κόσμο, Αποκάλυψη ις΄. 8-9.


Ο Νικηφόρος τραγουδά στα ισπανικά το «Πες» | music.net.cy\nΟ Νικηφόρος, ο πιο ανατρεπτικός ερμηνευτής της γενιάς του, κάνει την έκπληξη με ένα ισπανόφωνο τραγούδι.\nΈνα μήνα μετά την κυκλοφορία της επιτυχίας του με τίτλο «Πες», ο Νικηφόρος έρχεται να μας εντυπωσιάσει με την ισπανόγλωσση εκδοχή του, με τίτλο «Sé».\nΤη μουσική του τραγουδιού υπογράφει ο ταλαντούχος Χρήστος Σαντικάι.\nΣτη διασκευή των στίχων συναντάμε την πολυτάλαντη Λάουρα Νάργες, η οποία μας παρουσιάζει μία νέα πλευρά του εαυτού της.\nΟ Νικηφόρος με αφετηρία την νέα ξενόγλωσση ερμηνεία του, μας δείχνει πως δε φοβάται να δοκιμάσει νέους δρόμους στο μουσικό ταξίδι που ξεκίνησε πριν από έντεκα χρόνια.\nΤο αποτέλεσμα τον δικαιώνει με τον καλύτερο τρόπο. Μετά από μία μεγάλη σειρά καλοκαιρινών επιτυχιών, ο Νικηφόρος βάζει την υπογραφή του και φέτος με μία ερμηνεία – έκπληξη.\nΤόσο το «Πες» (το οποίο μπορείτε να ακούσετε εδώ) όσο και η ισπανόφωνη εκδοχή του με τίτλο «Sé» κυκλοφορούν από τη Heaven Music.


Ἀναβάσεις: Γιατί..«.Den eklepsa». Από το βιβλίο «Ταχύς εἰς βοήθειαν…» του π.Νεκταρίου Αντωνοπούλου\nΓιατί..«.Den eklepsa». Από το βιβλίο «Ταχύς εἰς βοήθειαν…» του π.Νεκταρίου Αντωνοπούλου\nΓιατί ..«.Den eklepsa»\nΑπό το βιβλίο «Ταχύς εἰς βοήθειαν…»\n«Πρίν από καιρό είχα πάρει καινούργιο αυτοκίνητο καί τό είχα παρκάρει έξω από τό σπίτι μου. Πηγαίνοντας ένα πρωινό νά πάρω τό αυτοκίνητο, είδα πώς τό είχαν διαρρήξει. Είχαν ανοίξει τήν πόρτα καί μέσα όλα ήταν άνω κάτω. Σκέφθηκα αμέσως πώς ό διαρρήκτης θά είχε κλέψει τό ραδιοκασετόφωνο καί ό,τι άλλο μπορούσε.\nΠαρηγορήθηκα όμως, μέ τή σκέψη ότι δέν έκλεψε όλο τό αυτοκίνητο. Μπήκα μέσα καί άρχισα νά ψάχνω. Κατάπληκτος διαπίστωσα ότι ό διαρρήκτης είχε κάνει μεν άνω κάτω τήν καμπίνα του αυτοκινήτου, άλλα δέν είχε κλέψει απολύτως τίποτα. "Εμεινα μέ τήν απορία. Τί συνέβη καί ό διαρρήκτης έφυγε άπρακτος;\nΠάλι ένα πρωινό, πηγαίνοντας νά μπω στό αυτοκίνητο, είδα ένα χαρτάκι αφημένο στους υαλοκαθαριστήρες. Τό είχε αφήσει ό διαρρήκτης. "Εγραφε μέ σπασμένα ελληνικά:\n"Είμαι Ουκρανός. (Ό) "Αγιος (στό) τζάμι καλός. Ντέν έκλεψα κάρ (= αυτοκίνητο), γιατί (θά) μου κάνει κακό".\n"Ετσι, χάρη στον Άγιο, ή κλοπή απετράπη...»


Στους γονείς λέμε μόνο όσα πιστεύουμε πως θα κρατήσουν - Pillowfights.gr\nHome Comme le loup Στους γονείς λέμε μόνο όσα πιστεύουμε πως θα κρατήσουν\nΚατερίνα Κύρκου 11/10/2021\nΣχέσεις ζωής. Ένα τεράστιο κεφάλαιο, αυτό που πιθανότατα θα μας ταλαιπωρήσει περισσότερο στο διάβα της ζωής μας. Και είναι απόλυτα φυσιολογικό αν σκεφτείς πως πλέον το εφήμερο έχει πάρει τα ηνία της καθημερινότητας κι έχει αφήσει την έννοια του παντοτινού κουλουριασμένη σε μια γωνία να κρυφοκοιτάζει και να αναρωτιέται αν μπορεί να επέμβει. Πώς λοιπόν μπορούμε να συνειδητοποιούμε αν έχουμε βρει εκείνο το «για πάντα» που τόσο συχνά ακούμε να υμνείται; Κι ακόμα κι αν εμείς είμαστε σίγουροι, πώς ξέρουμε αν ισχύει το ίδιο και για το άλλο πρόσωπο;\nΣτις σχέσεις ζωής ένα μεγάλο κεφάλαιο αποτελούν και οι γονείς μας, οι οποίοι ό,τι και να τους πούμε πάντα θα θέλουν το καλύτερο για εμάς. Είναι εκεί για να μας στηρίξουν και να μας συμβουλέψουν, να μας παροτρύνουν κι άλλοτε να μας προσγειώσουν στην πραγματικότητα.\nΠολλές φορές είναι η αλήθεια διχαζόμαστε για το αν θα ήταν καλό να τους ανοίξουμε την καρδιά μας για κάτι που μας απασχολεί, μια καινούργια σχέση, ένα φλερτ, μια φάση αδιέξοδη κι όμως πολλοί από εμάς καταλήγουμε ότι το μόνο για το οποίο θα πρέπει να μιλήσουμε είναι για εκείνον τον έναν ή τη μία που πιστεύουμε ότι θα καταλήξουμε μαζί! Κι όλο αυτό μεταφράζεται σε μια τυπικότητα. Στο γνωστό «μια χαρά» που απαντάς κάθε φορά που σε ρωτάνε αν είσαι καλά, ενώ εσύ νιώθεις μέσα σου εσωτερική κόντρα που αν ξεσπάσει θα ακουμπήσει οριακά τις ζημιές του Α’ και του Β’ παγκόσμιου μαζί.\nΆραγε είμαστε ποτέ σίγουροι όταν ανοίγουμε κουβέντα και ανακοινώνουμε ότι είμαστε σε σχέση; Ρίχνουμε εμείς την αποκάλυψη και πυροδοτούμε μια σωρεία ερωτήσεων που η μία διαδέχεται την άλλη, σε ρυθμούς που αν ήταν μπάλες και ήμασταν τερματοφύλακες μάλλον θα είχαμε φάει τα περισσότερα γκολ της ζωής μας. Όχι δε σε έδεσαν στην καρέκλα, ούτε τοποθέτησαν μια λάμπα μέσα στη μούρη σου για να σου κάνουν ανάκριση, όμως -όπως σε κάθε οικογένεια που σέβεται τα δικαιώματα και τα προσωπικά κυρίως δεδομένα του καθένα- μόνο ο αριθμός ταυτότητας έμεινε, καθώς όλα τα υπόλοιπα τα καλύψατε εντός πεντάλεπτου. Από χρώμα ματιών κι επάγγελμα μέχρι την καταγωγή της προγιαγιάς και την αγαπημένη μάρκα σε πουκάμισα. Πληροφορίες που εσύ χρειάστηκες δύο μήνες σχέσης για να μάθεις.\nΠέρα λοιπόν από την πλάκα -που μόνο πλάκα δεν είναι αν σκεφτείς πως οι περισσότεροι το έχουμε ζήσει λίγο ή πολύ- στην ερώτηση «νιώθεις εντάξει να μιλάς με τους γονείς σου για θέματα γκομενικά;» τι θα μου απαντούσες; Ίσως πως είναι επίφοβο, πως λες μόνο αυτά που θες να πεις ή που αντέχουν να ακούσουν. Ίσως πάλι να σκεφτείς πως έχεις φιλική σχέση με τους γονείς σου, πως τα λέτε όλα χαρτί και καλαμάρι. Ίσως και να απαντήσεις πως δεν αναφέρεις ποτέ τίποτα και για κανέναν, πως η προσωπική σου ζωή θες να παραμένει ακριβώς αυτό. Ταυτόχρονα όμως είναι πολλοί εκείνοι που θα πουν πως τους μίλησαν μόνο για τις σχέσεις εκείνες που και οι ίδιοι μέτραγαν. Για τον έρωτα που είχαν από το γυμνάσιο και για ολόκληρη την εφηβεία, τη σχέση που κράτησε δύο χρόνια όταν σπούδαζαν και τον παρ’ ολίγον γάμο που τελικά ναυάγησε.\nΔιστάζουμε και αυτό γιατί πολύ απλά φοβόμαστε τους αριθμούς. Γιατί όσο περισσότερο αναφέρουμε ανθρώπους, τόσο αυτοί αυξάνονται. Μα και τα όσα θεωρούμε δεδομένα και τα παρουσιάζουμε όμορφα σε ένα κουτάκι είναι γιατί κατά βάθος δε θέλουμε να τους απογοητεύσουμε. Μήπως όμως η απογοήτευση που τρέμουμε μη δούμε στα μάτια τους έχει να κάνει με το πώς νιώθουμε εμείς; Μήπως μάθαμε να μετράμε τις σχέσης σε χρόνια κι έτσι να τους προσθέτουμε αξία; Να είσαι καλά με έναν άνθρωπο, αυτό έχει ουσία, τόσο για εσένα όσο και για τους γονείς σου. Γιατί μπορεί να σε ονειρεύονται νυφούλα ή γαμπρό, αλλά αυτό δε σημαίνει πως θα αντάλλαζαν το ρούχο με το χαμόγελό σου. Πολλές φορές μάλιστα εκείνοι είναι που ανοίγουν την κουβέντα, απλά έχεις μάθει με μαεστρία να ξεγλιστράς σαν αίλουρος. Δεν υπάρχει σειρά προτεραιότητας στα αισθήματά μας. Αυτό που θεωρείς τώρα παντοτινό ίσως αύριο να είναι εφήμερο, ή και το αντίστροφο, το εφήμερο να αποδειχθεί τελικά παντοτινό.\nΌλα είναι σχετικά, έτσι και το αν θα πεις και την παραμικρή λεπτομέρεια ή αν θα επιλέξεις την απόλυτη σιωπή έχουν να κάνουν με το πώς εσύ νιώθεις κι όχι με το τι πιστεύουν οι γονείς σου ότι είναι καλύτερο. Μπορεί να έχουν δίκιο, μπορεί να κάνουν και λάθη. Μπορεί να αντέχει η ιδιοσυγκρασία τους να ακούν για τις περιπέτειές σου, μπορεί να δυσκολεύονται να ακούσουν ακόμη και για τη χθεσινοβραδινή σου έξοδο. Εσύ θα το ζυγίσεις, εσύ θα αποφασίσεις. Έχε όμως κατά νου πως με το να τους εμπιστεύεσαι, έρχεσαι ένα βήμα πιο κοντά ακόμα και αν είσαι χιλιόμετρα μακριά τους.\nΕίτε έτσι είτε αλλιώς ένα είναι το σίγουρο. Μας αγαπάνε και τους αγαπάμε. Και θέλουν μόνο το καλό μας.


Οι στρατιωτικές ασκήσεις στρέφονται πρώτα απ ‘όλα εναντίον της Αρμενίας. Αρουτιούνοφ – ΔΗΜΟΣΙΑ ΡΑΔΙΟΦΩΝΙΑ ΤΗΣ ΑΡΜΕΝΙΑΣ\nΑρχική σελίδα | Όλες οι ειδήσεις | Κοινωνία | Οι στρατιωτικές ασκήσεις στρέφονται πρώτα απ ‘όλα εναντίον της Αρμενίας. Αρουτιούνοφ\nΟι στρατιωτικές ασκήσεις στρέφονται πρώτα απ ‘όλα εναντίον της Αρμενίας. Αρουτιούνοφ\nNarine Khachoyan Send an email 13.09.2021, 11:38\nΟ στρατιωτικός αναλύτης Νταβίντ Αρουτιούνοφ αναφέρθηκε στις στρατιωτικές ασκήσεις Τουρκίας-Αζερμπαϊτζάν-Πακιστάν.\nΗ Τουρκία, το Πακιστάν, το Αζερμπαϊτζάν σχηματίζουν μια άτυπη συμμαχία και η έναρξη στρατιωτικών ασκήσεων από ειδικές μονάδες των τριών χωρών ταιριάζει απόλυτα σε αυτή τη λογική. Μια τέτοια άποψη εκφράστηκε από τον στρατιωτικό αναλύτη Νταβίντ Αρουτιούνοφ σε μια συνομιλία με το Sputnik Αρμενία.\nΣύμφωνα με τον ίδιο, τόσο η Τουρκία όσο και το Αζερμπαϊτζάν συνεργάζονται στενά με το Πακιστάν εδώ και πολύ καιρό. Επιπλέον, στην περίπτωση της Τουρκίας, μιλάμε για στρατηγική συνεργασία. Η Άγκυρα είναι ένας σημαντικός στρατιωτικός προμηθευτής στο Ισλαμαμπάντ, ειδικά όσον αφορά τις αγορές ελικοπτέρων, ενώ το Πακιστάν πωλεί ναυτική τεχνολογία στην Τουρκία.\nΈνας από τους κύριους παράγοντες που συνδέουν τις τρεις χώρες είναι η οικονομική συνεργασία. Η Τουρκία επιδιώκει να ενσωματωθεί στο έργο της Κίνας «Μία Ζώνη, ένας Δρόμος», και το Πακιστάν αποτελεί βασικό κόμβο για την Τουρκία.\nΣύμφωνα με τον Αρουτιούνοφ, οι στρατιωτικές ασκήσεις αποτελούν άμεση συνέχεια όλων αυτών.\n«Είναι πολύ νωρίς να μιλήσουμε για επίσημη συμμαχία, αλλά σχηματίζεται ένα συγκεκριμένο «μπλοκ» από αυτά τα τρία κράτη. Οι ασκήσεις κατευθύνονται πρώτα απ ‘όλα εναντίον της Αρμενίας, όμως αποτελούν και ένα μήνυμα προς τη Ρωσία», είπε ο Αρουτιούνοφ.


NewsIT Τοπικα Νεα Γρεβενα: Τελευταιο αντιο στον 28χρονο που σκοτωθηκε απο εκρηξη στο εργοστασιο ξυλειας που δουλευε\nΘλίψη στα Γρεβενά για τον άτυχο νεαρό που τραυματίστηκε σοβαρά κατά τη διάρκεια της έκρηξης και υπέκυψε στα τραύματά του, σε νοσοκομείο της Θεσσαλονίκης που νοσηλευόταν…\nΠέθανε χθες (5/5/2022) λίγο μετά τις 12:00 το μεσημέρι ο 28χρονος που είχε τραυματιστεί σοβαρά σε έκρηξη που σημειώθηκε σε εργοστάσιο ξυλείας στα Γρεβενά, την Τετάρτη 4 Μαϊου 2022. Ο 28χρονος νοσηλευόταν διασωληνωμένος σε κρίσιμη κατάσταση στη Μονάδα Εντατικής Θεραπείας Εγκαυμάτων του Νοσοκομείου Παπανικολάου της Θεσσαλονίκης.\nΑπό την έκρηξη σημειώθηκε και φωτιά σε αποθήκη λαδιού σιλικόνης που χρησιμοποιείται από το εργοστάσιο, η οποία όμως ετέθη πολύ γρήγορα υπό έλεγχο από την Πυροσβεστική Υπηρεσία Γρεβενών. Όπως μετέδωσε η ΕΡΤ, η εξόδιος ακολουθία του άτυχου 28χρονου θα γίνει στις 16:30 το απόγευμα στον ΙερόνΝαό Αγίου Γεωργίου Βαροσίου Γρεβενών.\nΟ Όμιλος ALFA WOOD GROUP με ανακοίνωσή του αναφέρει ότι «πενθεί την απώλεια ενός δικού του ανθρώπου, ενός εργαζομένου του σε θυγατρική εταιρεία ηλεκτροπαραγωγής στους Μαυραναίους Γρεβενών». Το δυστύχημα, σύμφωνα με την ανακοίνωση του ομίλου «κατά τις πρώτες ενδείξεις οφείλεται σε έκρηξη που προκλήθηκε από διαρροή λαδιών κατά την προγραμματισμένη συντήρηση της ηλεκτρογεννήτριας από την Ιταλική κατασκευάστρια εταιρία».


Φθινόπωρο στην Αθήνα: Οι καλύτερες τσαγερί για cozy απογεύματα | City Guide\n31 Οκτωβρίου 2020 , Από: Όλγα Σταφίδα\nΗ επίσκεψη σε μία τσαγερί αποτελεί κάτι εξαιρετικά ενδιαφέρον. Το τσάι, εκτός από τις ευεργετικές ιδιότητες που διαθέτει, αποτελεί και τελετουργικό το οποίο διεγείρει σώμα και πνεύμα. Κάτι θα γνωρίζουν και οι Λονδρέζοι εξάλλου… Πάμε να δούμε ποιές τσαγερί επισκεφτήκαμε και μας άρεσαν τόσο που το αργοπορημένο μας Φθινόπωρο, για φέτος, σίγουρα θα μας βρει εκεί.\nΠηγή εικόνας: googlegr\nΗ παλιότερη τσαγερί στην Αθήνα βρίσκεται εδώ και 30 χρόνια στην οδό Χάμιλτον και σερβίρει πάνω από 100 ποικιλίες τσαγιού. Το τσάι θα σου σερβιριστεί σε πορσελάνινα σερβίτσια εποχής πάνω σε τραπέζια από παλιές βάσεις ραπτομηχανών Singer. Φωτογραφίες και αφίσες από την παλιά Αθήνα κοσμούν το χώρο αλλά και παλιά περιοδικά που τα ξεφυλλίζεις γεμίζοντας νοσταλγία. Είναι βέβαιο ότι θα επιστρέφεις εκεί όχι μόνο για το εξαιρετικό τσάι αλλά και για την όμορφη νοσταλγική ατμόσφαιρα.\nΣτροφές Τεϊοποτείον – Πηγή εικόνας: googlegr\nΉρεμη, ατμοσφαιρική και με διεθνώς βραβευμένη αισθητική αυτή η τσαγερί στο Κολωνάκι έχει φανατικούς οπαδούς. Μπορείς να απολαύσεις ποικιλίες μαύρου, πράσινου και λευκού τσαγιού καθώς επίσης τσάι oolong το οποίο αποτελεί ιδανική απογευματινή επιλογή και matcha – το τσάι της γιαπωνέζικης ιεροτελεστίας. Η λίστα του λευκού τσαγιού μάς εντυπωσίασε με επιλογές όπως ο «Λευκός Άγγελος», συνδυασμός πράσινου και λευκού τσαγιού με γεύση κέικ αλλά και το ακατέργαστο λευκό τσάι με φυσικό αιθέριο έλαιο καραμέλας-περγαμόντου. Μπορείς να αγοράσεις για το σπίτι την αγαπημένη σου ποικιλία καθώς και σερβίτσια/αξεσουάρ τσαγιού.\nΛυκαβηττού & Αλ. Σούτσου 19\nΤο Τσάι – Πηγή εικόνας: teagr\nΣτην καρδιά του ιστορικού ξενοδοχείου, στο Winter Garden City Lounge, ένας όμορφος χώρος με συντριβάνι στο κέντρο, σερβίρει καθημερινά απογευματινό τσάι. Σε αυτή την τσαγερί θα βρεις μια λίστα από τα καλύτερα τσάγια όπως Early Grey, Classic English Tea, Golden Assam, China Mao Feng, White Yin Long και Darjeeling, τα οποία μπορείς να συνοδεύσεις με φρεσκοψημένα scones και όχι μόνο.\nΜεγάλη Βρετάνια – Πηγή εικόνας: womandoc\nΤί καλύτερο από cozy απογεύματα Φθινοπώρου σε εξαιρετικές τσαγερί… Enjoy!


Είστε εδώ: Home / ΜΟΥΣΙΚΟΜΑΝΙΑ / Ντόμινο. Εντελβάις. Ερωτικό. Και ο ποιητής Άλκης Αλκαίος. Γράφει η Ντόρα Παπάζη.\n03 Μαρτίου 2018 3916 Views\nΟρισμένοι άνθρωποι έρχονται σε αυτόν τον κόσμο επιφορτισμένοι με μια αποστολή. Να ομορφύνουν τον κόσμο. Όπλα τους μονάχα ένα μολύβι και ένα χαρτί, η ευαισθησία και η δημιουργική τους φαντασία. Αυτοί είναι οι ποιητές, οι συγγραφείς, οι στιχουργοί διάττοντες αστέρες που ακόμη και όταν «σβήσουν» η λάμψη τους δε θα χαθεί, αλλά πάντα θα είναι εκεί ανάμεσα στις λέξεις. Όταν, μάλιστα, οι λέξεις επενδύονται με μουσική και ερμηνεύονται από ξεχωριστές φωνές τότε μικρά θαύματα κληροδοτούνται από γενιά σε γενιά, όπως ακριβώς τα τραγούδια που έγραψε ο Άλκης Αλκαίος.\nΝα είναι άραγε τυχαίο το ότι διάλεξε το ψευδώνυμό του να είναι το όνομα ενός μεγάλου αρχαίου έλληνα ποιητή από τη Μυτιλήνη που έζησε τον 7ο αιώνα Πχ.; Αιώνες αργότερα ο Βαγγέλης Λιάρος (όπως ήταν το πραγματικό του όνομα) θα γράψει στίχους με θεματική κοινωνική και πολιτική. Στίχους που θυμίζουν Ελλάδα, που αναφέρονται στα ανθρώπινα πάθη, αδυναμίες , στα απατηλά όνειρα του καθενός. Μπορεί με μία πρώτη ανάγνωση να γεννιέται μέσα σου το «τι θέλει να πει ο ποιητής;» μα πέρα από τα νοήματα η τέχνη συνίσταται και στη μαγεία της σύνθεσης των λέξεων.\nΟ Αλκαίος επικαιροποιεί, εξάλλου, τον «καρυωτακικό» συμβολισμό γράφοντας με πυρήνα του λέξεις απλές, που, όμως, σπανίζει η χρήση τους. Γράφει για εντελβάις, κιφ, ντόμινο, για πιρόγες, για ιπτάμενα χαλιά. Άλλωστε η εμφάνισή του στο ελληνικό πνευματικό προσκήνιο πραγματοποιείται το 1967 με το δοκίμιο «Κώστας Καρυωτάκης- ο ποιητής που αγαπήθηκε και μισήθηκε». Και όπως ο μεγάλος Καρυωτάκης έκρυβε επιμελώς τα νοήματα πίσω από τις λέξεις σε ένα κλίμα διάχυτης απαισιοδοξίας και μελαγχολίας, το ίδιο κάνει και ο Αλκαίος. Μόνο που μεταξύ άλλων υπάρχει και μια σημαντική διαφορά. Τον Καρυωτάκη τον ξέρουν όλοι , μα λίγοι ανοίγουν τα βιβλία, για να απολαύσουν την ποίηση του. Τον Αλκαίο, όμως, δεν τον έχουν όλοι ακουστά, ακόμη και αν γνωρίζουν απέξω και ανακατωτά το υπέροχο «Ερωτικό» που τραγούδησε ο Μητροπάνος…\nΓεννημένος στις 23 Νοεμβρίου 1949 στην Κοκκινιά Θεσπρωτίας ο Αλκαίος πολιτογραφήθηκε ως κάτοικος Πάργας, αφού εκεί μεγάλωσε. Σπούδασε Νομική. Τα χρόνια της χούντας συνελήφθη και υπέφερε πολλά βασανιστήρια τα οποία σε συνδυασμό με το αυτοάνοσο νόσημα που τον ταλαιπωρούσε, επιδείνωσαν την υγεία του. Έτσι, ο Άλκης χάθηκε πρόωρα τον Δεκέμβριο του 2012. Συνεργάστηκε μεταξύ άλλων με τον Μάριο Τόκα, τον Θάνο Μικρούτσικο, τον Δημήτρη Μητροπάνο, τον Μίλτο Πασχαλίδη και άλλες σπουδαίες μορφές της ελληνικής μουσικής. Ο Μικρούτσικος είχε πει χαρακτηριστικά για αυτόν: «Είμαι περήφανος που ανακάλυψα έναν σπουδαίο ποιητή που παριστάνοντας τον στιχουργό , άλλαξε τη ροή του ελληνικού τραγουδιού και εξέφρασε την προσωπική αγωνία ενός εκάστου εξ ημών αλλά και την καθολική αγωνία της γενιάς μου». Αυτό ακριβώς πέτυχε ο Άλκης Αλκαίος. Να γράψει μια νέα σελίδα στην ελληνική μουσική χωρίς να ντραπεί να θίξει τα «θέλω», τον φόβο, την αλήθεια κάθε νέου ανθρώπου.\nΉθελα εξαρχής να αναφέρω στίχους του. Σκόπευα να προβώ και σε μια λογοτεχνική ανάλυσή τους, αλλά τελικά δε θα έχει νόημα, καθώς ο καθένας εκλαμβάνει από τους στίχους- κοσμήματά του αυτό που έχει ανάγκη. Θα περιοριστώ μόνο στο πρώτο, λοιπόν.\n… Άδειοι οι δρόμοι δε φάνηκε ψυχή και το φεγγάρι μόλις χάθηκε στη Δύση κι εγώ σε γυρεύω σαν μοιραία λύση … και σαν Ανατολή…\n(Πρωινό Τσιγάρο- 1992)\n…Δεν είναι εδώ Βαλκάνια, σου το 'πα… εδώ είναι παίξε γέλασε και σώπα…\n(Αγύριστο Κεφάλι- 2001)\n… Δώσ’ μου το ρίγος το παλιό δίχως καμώματα… κι αν θα ‘μαι λίγος, θα χαθώ τα ξημερώματα…\n…Σε πολιτεία βρέθηκα που ‘ψαχνα για καιρό στου ονείρου μου τον χάρτη τον κρυμμένο\nπάω να την ψηλαφίσω τρέχω να τη χαρώ κι αυτή με προσπερνάει με βλέμμα ξένο…\n…Είπαμε να μη χαθούμε και ανταλλάξαμε αριθμούς. Δέκα βήματα πιο πέρα τους πετάξαμε και αυτούς…\n(Είπαμε να μη χαθούμε- 1986)\n…Στα χρώματα ξεχάστηκα, στ’ αρώματα του Μάη… πόσα φεγγάρια ήπιαμε μέσα σε μια νυχτιά… όποιος μεθάει με όνειρα, με δάκρυα ξεμεθάει… και βγαίνει απ’ την Άνοιξη με μια λαβωματιά…\n…Άσε με στ’ όνειρο να ζω… και τη ζωή μου ας ρημάξω… το ξέρω πως είναι χαζό… μα είναι αργά δρόμο να αλλάξω…\n(Άσε με στο όνειρο- 2012)\n…Πάψε να ψάχνεις λόγο και σκοπό …σε ό,τι κάνω και σε ό,τι πω… ούτε που ξέρω γιατί σ' αγαπώ… κι όμως μπορώ για σένα να κοπώ… και σαν τσιγάρο να καώ…\n(Μη με φοβάσαι- 2008)\n…Σκέπασε αρμύρα το γυμνό κορμί σου… σου 'φερα απ' τους Δελφούς γλυκό νερό… στα δύο είπες πως θα κοπεί η ζωή σου… και πριν προλάβω τρις να σ' αρνηθώ… σκούριασε το κλειδί του παραδείσου…\nΜε ετικέτα: Ντόρα Παπάζη, Άλκης Αλκαίος,


Μάθε τα πάντα για Halo 4: Forward Unto Dawn | Game20.gr\nGAME20.GR > Halo 4: Forward Unto Dawn\nTo ανατριχιαστικό φινάλε του Halo 4: Forward Unto Dawn\nΤο τελευταίο επεισόδιο της σειράς Halo 4: Forward Unto Dawn είναι εδώ και μπορείτε να το απολαύσετε παρακάτω (στη συνέχεια παραθέτω και τα προηγούμενα για όσους δεν τα έχουν δει ακόμα). Το πέμπτο επεισόδιο είναι και το καλύτερο, όχι μόνο λόγω της τελικής μάχης, αλλά κυρίως λόγω του ανατριχιαστικού τρόπου με τον οποίο ολοκληρώνει την ιστορία και μας προετοιμάζει για το Halo 4. Έχοντας δει ολόκληρο το Halo 4: Forward Unto Dawn, μπορούμε πλέον να πούμε ότι η σειρά ξεπέρασε και τις πιο αισιόδοξες προσδοκίες. Μην εκπλαγείτε αν υπάρξει κάποιου είδους συνέχεια, ή αν ξαναβάλουν μπρος την ταινία Halo που όλοι περιμένουμε σαν τρελοί. Το Halo universe δεν συγκρίνεται με τίποτε άλλο, πάει και τελείωσε. Εκπληκτική δουλειά από τους υπεύθυνους, τη 343 Industries, και την Microsoft, που αποδεικνύει για πολλοστή φορά ότι κατέχει την τέχνη του marketing καλύτερα από οποιοδήποτε άλλον. Και τώρα, ώρα για Halo 4! Περισσοτερα...\nO Master Chief αναλαμβάνει δράση στο τέταρτο επεισόδιο του Halo 4: Forward Unto Dawn\nΤο τέταρτο και προτελευταίο επεισόδιο της σειράς Halo 4: Forward Unto Dawn είναι εδώ και μπορείτε να το απολαύσετε παρακάτω. Η επίθεση των Covenant συνεχίζεται, όμως ο Master Chief αναλαμβάνει δράση, δίνοντας στους δόκιμους μια ελπίδα να επιζήσουν. Ωραία δράση, πολλή αργή κίνηση, και ένας απολαυστικός live-action Master Chief (αν και δεν φτάνει τον in-game). Δείτε το επεισόδιο και πείτε μας γνώμη! Περισσοτερα...\nΗ επίθεση των Covenant αρχίζει στο τρίτο επεισόδιο του Halo 4: Forward Unto Dawn\nΏρα για το τρίτο και καλύτερο μέχρι στιγμής επεισόδιο της σειράς Halo 4: Forward Unto Dawn, το οποίο μπορείτε να απολαύσετε παρακάτω. Μετά τα... προκαταρκτικά των δύο πρώτων επεισοδίων, αρχίζει η δράση, με την επίθεση των Covenant στην ανθρωπότητα. Το επεισόδιο έχει ορισμένες ανατριχιαστικές στιγμές που θα εκτιμήσετε ιδιαίτερα αν είστε φαν του Halo. Δείτε το και πείτε μας γνώμη! Περισσοτερα...\nTo δεύτερο επεισόδιο του Halo 4: Forward Unto Dawn\nΚαθώς είμαστε μία ακόμα εβδομάδα πιο κοντά στην κυκλοφορία Halo 4, η σειρά Halo 4: Forward Unto Dawn μας βάζει στο κλίμα ενόψει του πολυαναμενόμενου υπερπαιχνιδιού. Δείτε το δεύτερο επεισόδιο του Halo 4: Forward Unto Dawn και πείτε μας γνώμη! Περισσοτερα...\nΠρεμιέρα για τη σειρά Halo 4: Forward Unto Dawn\nΈνας μήνας μένει μέχρι την κυκλοφορία του Halo 4, τον οποίο μήνα θα τον περάσουμε με τη σειρά Halo 4: Forward Unto Dawn. Η σειρά αποτελείται από πέντε 15λεπτα επεισόδια και συνδέεται σεναριακά με το Halo 4, παρουσιάζοντας διάφορες πτυχές του Halo universe. Πρωταγωνιστής ένας νέος δόκιμος της UNSC, ο οποίος εμπνέεται από τον θρυλικό Master Chief και γίνεται αρχηγός στο σκάφος UNSC Infinity. Απολαύστε το πρώτο από τα πέντε επεισόδια του Halo 4: Forward Unto Dawn παρακάτω και πείτε μας γνώμη! Αρκετά καλή προσπάθεια έτσι; Περισσοτερα...\nZήστε την αρχή του πολέμου στο Halo 4: Forward Unto Dawn\nΕίναι προφανές ότι για τη Microsoft η σειρά Halo αποτελεί κάτι σαν... εξιλέωση για την ταινία Halo που δεν βγήκε ποτέ. Οι προδιαγραφές είναι πολύ υψηλές, ενώ το καστ απαρτίζεται από πολλά ανερχόμενα αστέρια του Χόλιγουντ. Η σειρά αποτελείται από πέντε 15λεπτα επεισόδια και συνδέεται σεναριακά με το Halo 4, παρουσιάζοντας διάφορες πτυχές του Halo universe στους μη μυημένους. Πρωταγωνιστής ένας νέος δόκιμος του UNSC, ο οποίος εμπνέεται από τον θρυλικό Master Chief και γίνεται αρχηγός στο σκάφος UNSC Infinity. Το Halo 4: Forward Unto Dawn θα προβληθεί πριν την κυκλοφορία του Halo 4, με το πρώτο επεισόδιο να αναμένεται στις 5 Οκτωβρίου. Δείτε το trailer και στη συνέχεια πλάνα από τα γυρίσματα της σειράς και διαπιστώστε τί δουλειά έχει γίνει! Eίναι η "επέκταση" του Halo universe που περιμένουμε εδώ και χρόνια. Ανυπομονούμε να απολαύσουμε το Forward Unto Dawn και βέβαια το... κοσμογονικό Halo 4! Περισσοτερα...\nΠρώτη ματιά στη live-action σειρά Halo 4: Forward Unto Dawn\nΑν για μας τους Halo fans φέτος το Halo 4 είναι το κυρίως πιάτο, το ορεκτικό σίγουρα είναι η live-action σειρά Halo 4: Forward Unto Dawn. Η σειρά αποτελείται από πέντε 15λεπτα επεισόδια και συνδέεται σεναριακά με το Halo 4, παρουσιάζοντας διάφορες πτυχές του Halo universe στους μη μυημένους. Πρωταγωνιστής ένας νέος δόκιμος του UNSC, ο οποίος εμπνέεται από τον θρυλικό Master Chief και γίνεται αρχηγός στο σκάφος UNSC Infinity. Το Halo 4: Forward Unto Dawn θα προβληθεί στo Machinima και στο Halo Waypoint τον Οκτώβριο, πριν την κυκλοφορία του παιχνιδιού στις 6 Νοεμβρίου. Πάρτε μια πρώτη γεύση από τη σειρά με το παρακάτω teaser. Λέτε να αποδειχθεί πετυχημένη προσπάθεια; Περισσοτερα...\nHalo 4 Limited Edition: H ειδική έκδοση του έπους\nΌπως οι προκάτοχοί του, έτσι και το Halo 4 δίνει τεράστια έμφαση στο multiplayer, με το οποίο αναμένεται να ασχολείται (σχεδόν) όλο το Xbox Live από τις 6 Νοεμβρίου. Αν θέλετε να απολαύσετε την απόλυτη εμπειρία του απόλυτου blockbuster, έχετε στο νου σας τη Limited Edition του Halo 4. Η Limited προσφέρει πρόσβαση σε τρία μελλοντικά multiplayer πακέτα χαρτών που θα βγουν αργότερα στο Live, άμεση πρόβαση σε έξι ειδικεύσεις (Specializations) που θα διατεθούν αργότερα για τους κατόχους της απλής έκδοσης, το UNSC Infinity Briefing Packet (που περιέχει διάγραμμα διαμόρφωσης της προστατευτικής πανοπλίας, σχεδιάγραμμα του τεράστιου UNSC Infinity και πληροφορίες για τους Spartan IVs), μοναδικό skin πανοπλίας, μοναδικό skin όπλου, αποκλειστικό in-game έμβλημα, αντικείμενο για Avatar, πανοπλία Spartan IV για Avatar, και μία διευρυμένη 90λεπτη έκδοση της live-action σειράς Halo 4: Forward Unto Dawn με αποκλειστικό συνοδευτικό περιεχόμενο όπως making-of κλπ. Όλα αυτά με τιμή γύρω στο κατοστάρι. Halo fans, θα τσιμπήσετε; Περισσοτερα...


ΤΟ ΒΛΕΜΜΑ ΤΗΣ ΘΟΥΛΗΣ: ΚΩΣΤΑΣ ΜΑΜΕΛΗΣ: ΟΔΗΓΟΣ\nΚΩΣΤΑΣ ΜΑΜΕΛΗΣ: ΟΔΗΓΟΣ\nΜέσα στην πρωτοφανή πολιτικο - κοινωνική ρευστότητα των ημερών, κινούμενη στο ιδεολογικό πλαγκτόν, ως επιβαλλόμενο άνωθεν επικοινωνιακό και συνειδησιακό πολύπλαγκτον, τίθενται ενώπιον σκεπτόμενων πολιτών και προοδευτικών πολιτικών δυνάμεων δύο μείζονα ζητήματα.-Γιατί η πολλαπλώς εξαρτώμενη από διεθνή και εξωθεσμικά κέντρα εγχώρια «άρχουσα τάξη» (και προσφυέστερα το - συμπίλημα αυτής - «άρχον συγκρότημα» δηλ. το κυβερνητικό – επικοινωνιακό –επιχειρηματικό σύμπλεγμα) έχει καταστεί ισχυρός εξουσιαστής και κοινωνικός ηγήτωρ μέσω της εκλογικής συγκατάθεσης των εξουσιαζόμενων;\n-Με ποιόν τρόπο οι εξουσιαζόμενοι υπερβαίνουν την κατεστημένη (επιβληθείσα;) ιδεολογία αν δεν «οδηγηθούν» σε υψηλότερο επίπεδο ουσιαστικής ερμηνείας και συνακόλουθα βαθιάς κατανόησης των σύνθετων κοινωνικών φαινομένων που εξελίσσονται στη χώρα και τον κόσμο;\nΔεν υπάρχουν εύκολες απαντήσεις στη ζώσα πραγματικότητα (in vivo) «οι ψίθυροι» της αριστεράς σε θεωρητικό επίπεδο (in vitro) απέχουν πολύ από την επιβαλλόμενη από την ιστορικότητα των εθνικών στιγμών πληρότητα, σαφήνεια, αποτελεσματικότητα.\nΧρήσιμος ο μοναδικός Γκράμσι, που επιμένει να θυμίζει πως οι άρχοντες κάθε φορά αποκτούν και διατηρούν την εξουσιαστική τους δύναμη, μέσω της ιδεολογίας και της συνείδησης.\nΓράφει πως «η πραγματική δύναμη του συστήματος δε βρίσκεται στη βία της άρχουσας τάξης ή στην κατασταλτική εξουσία των κρατικών του μηχανισμών, αλλά στην αποδοχή από τους αρχόμενους μιας «κοσμοαντίληψης», η οποία ανήκει στους κυρίαρχους. Η φιλοσοφία της κυρίαρχης τάξης περνά μέσω ενός πλήρους ιστού σύνθετων εκλαϊκεύσεων που εμφανίζεται ως «κοινή λογική» αυτό είναι η φιλοσοφία των μαζών, που αποδέχονται την ηθική, τα έθιμα, την θεσμοποιημένη συμπεριφορά της κοινωνίας μέσα στην οποία ζουν».\nΣτη σύγχρονη ελληνική εκδοχή, λοιπόν, αναζητείται «ο οδηγός» της κλιμακούμενης συνειδητοποίησης που θα δημιουργήσει όρους πολιτικής ανατροπής.\nΗ ανερχόμενη νέα κυβερνώσα (;) αριστερά οφείλει να εγκαταστήσει μια εναλλακτική ηγεμονική δύναμη που δεν μπορεί να είναι πρόσωπο (ακόμη και χαρισματικό), αλλά οργανισμός, συλλογικότητα, σύνθετο στοιχείο αποκρυστάλλωσης της συλλογικής βούλησης. Αυτό είναι, μόνο, το πολιτικό κόμμα. Και όχι ένα ατελές και φοβικό μόρφωμα που δογματίζει και αμύνεται μιας ανεξήγητης καθαρότητας.\nΕτικέτες ΆΡΘΡΟ, ΘΟΥΛΗ ΣΙΔΗΡΟΠΟΥ, ΚΩΣΤΑ ΜΑΜ, ΛΟΥΕΛΗΣ, ΟΔΗΓΟΣ


Cheese lovers delight - Part Deux... - The TeLeGourmet Chronicles\nCheese lovers delight - Part Deux...\nΜια και μιλούσαμε πρόσφατα περί τυριών, θα έχετε σίγουρα αντιληφθεί (και, ελπίζω, δοκιμάσει) την γαστρονομική τάση συνδυασμού τυριού με μέλι. Γενικά, ο συνδυασμός αλμυρών και γλυκών τροφίμων είναι ιδιαίτερα νόστιμος, γιατί δημιουργεί όμορφες γευστικές αντιθέσεις στο στόμα.\nΕσείς το έχετε δοκιμάσει; Για παράδειγμα εμένα μου αρέσει φοβερά να συνδυάζω (και σας το προτείνω) μία αλμυρή γραβιέρα (Κρήτης, ας πούμε, που τη μελετούσαμε) με μέλι. Μπορείτε επίσης να συνδυάσετε εξαιρετικά κάποια πιο κρεμώδη τυριά (gorgonzola, brie, camembert) με μαρμελάδες τύπου fruit jelly (καλύτερα όχι τις πολύ παραδοσιακές που είναι συμπυκνωμένες με μπόλικη έξτρα ζάχαρη). Τέλος, συνιστώ και τον συνδυασμό λευκών τυριών (μανούρι, μυζήθρα, ανθότυρο - καλύτερα όχι φέτα) με μέλι, αλλά και με ένα όχι πολύ έντονα φρουτένιο γλυκό του κουταλιού.\nΌλα αυτά μπορείτε να τα φάτε είτε μετά το φαγητό (και, αν το γεύμα είναι large, πριν το γλυκό), είτε από μόνο του σαν ένα σνακ, μαζί με ένα ποτηράκι κρασί. Βεβαίως, ανθότυρο με μέλι πάνω σε ψωμί ή παξιμάδι είναι και ένα εξαιρετικό (και απολαυστικά πλήρες) πρωινό.\nΑν αναρωτιέστε τι μέλι μπορείτε να χρησιμοποιήσετε, δεν έχετε παρά να διαλέξετε από τα πάμπολλα που προσφέρει η Ελληνική φύση. Θα εξαιρούσα ίσως το Μέλι Βανίλια Ελάτης (σπεσιαλιτέ της Ορεινής Αρκαδίας) που είναι βεβαίως νοστιμότατο, αλλά αρκετά πλούσιο και παχύρευστο για τέτοιου είδους χρήση. Αν βέβαια έχετε άλλη άποψη και μπορείτε να μου προτείνετε συνδυασμό με το συγκεκριμένο, είμαι όλος αυτιά. Εγώ θεωρώ εξαιρετικό για συνδυασμό με τυρί το μέλι ανθού πορτοκαλιάς που έχει πλούσια και περίτεχνα αρώματα και δίνει όμορφα πικάντικες προεκτάσεις στη γεύση του τυριού. Φοβερό επίσης (για τους φίλους του είδους) το μέλι τρούφας, που κάνει το παιχνίδι των γεύσεων ακόμα πιο πολύπλοκο. Θέλει λίγο προσοχή, μόνο, γιατί ορισμένες τέτοιες ετικέτες που κυκλοφορούν στο εμπόριο έχουν πολύ έντονο (και αρκετά τεχνητό) άρωμα τρούφας, και το αποτέλεσμα είναι το αντίθετο με το αρχικά επιθυμητό.\nΟ συνδυασμός όλων των παραπάνω με κρασί έχει επίσης ιδιαίτερο ενδιαφέρον. Αν το τυρί είναι πλούσιο σε γεύση και ώριμο (ας πούμε μία παλαιωμένη γραβιέρα ή ένα πεκορίνο) τότε θα το συνδυάσετε με ένα φρουτώδες και όχι πολύ παλαιωμένο ερυθρό (ένα σχετικά φρέσκο Αγιωργίτικο, μία νεαρή Rioja ή ένα σχετικά νεαρό Chianti). Συνδυάστε τα βαρελάτα λευκά κρασιά με έντονα καπνιστά τυριά, και τα πιο αρωματικά κρασιά (Μοσχάτο, Gewurztraminer) με τα πιο "έντονα αρωματικά" τυριά της Γαλλίας και της Ιταλίας (προσπαθούσα να αποφύγω τον... επιστημονικό όρο "άρωμα ποδαρίλας" αλλά να που τελικά δεν τα κατάφερα). Αν, λόγω του μελιού - ή απλά λόγω γούστου - θέλετε κάτι σε γλυκό κρασί, να έχετε πάντα υπόψη σας το Βισάντο της Σαντορίνης, κάποια γλυκά Αγιωργίτικα από τη Νεμέα, ή, αν θέλετε κάτι πιο σπέσιαλ, ένα Mas Amiel από τον Ροδανό ή ένα Sauternes από το Μπορντώ. Μπορείτε επίσης να έχετε stand-by και ένα ημίξηρο ροζέ ή μία demi-sec Σαμπάνια, για να δώσετε στην όλη τελετουργία ένα πιο κεφάτο ύφος...\nΑν κάνετε λίγη υπομονή μέχρι τον επόμενο ΟΙΝΟΧΟΟ (αρχές Απριλίου, θα σας ενημερώσω), θα διαβάσετε τη συνέντευξη που πήρα στην Fiona Beckett, αυθεντία διεθνώς σε θέματα περίεργων γεύσεων και συνδυασμών φαγητού και κρασιού.\nΑ, επίσης, οι φίλοι του "Cheese & Wine" μπορούν να αντικαταστήσουν το μέλι ή τη μαρμελάδα με ζελέ κρασιού, το οποίο είναι μία πρωτότυπη και φοβερά γευστική ιδέα. Σας έχω μάλιστα και συνταγή γι αυτό, αλλά θα πρέπει να μου δώσετε λίγο χρόνο για να την τελειοποιήσω πριν τη μοιραστώ μαζί σας...


Steve Jobs the Greek... - Ειδήσεις - νέα - Το Βήμα Online\nSteve Jobs the Greek…\nΤι θα είχε συμβεί αν ο Στιβ Τζόμπς ήταν Ελληνας; Θα είχε πετύχει όσα πέτυχε; Θα ήταν ο επιχειρηματίας που θα άλλαζε τη ζωή μας και θα είχε γίνει τόσο δημοφιλής μεταξύ των Ελλήνων; Εντάξει, το θέμα δεν προσφέρεται για σοβαρή ανάλυση, στο γραφείο ωστόσο αποτέλεσε αφορμή για συζητήσεις. Μεταξύ αστείου και σοβαρού μεταφέρω τις απόψεις χωρίς κατ' ανάγκην να τις υιοθετώ.Άλλωστε Σάββατο είναι, μια κάποια χαλαρότητα είναι επιτρεπτή. Αν ήταν Ελληνας λοιπόν ο Στιβ Τζόμπς. -Θα είχε γίνει έτσι κι αλλιώς Αμερικανός καθώς θα είχε απογοητευτεί στην Ελλάδα και θα είχε ακολουθήσει κι αυτός τον δρόμο της μετανάστευσης όπως τόσα και τόσα ελληνικά μυαλά που διαπρέπουν στο εξωτερικό.\n7 Οκτωβρίου 2011, 17:45 Ενημερώθηκε: 8 Οκτωβρίου 2011, 07:10\nΤι θα είχε συμβεί αν ο Στιβ Τζόμπς ήταν Ελληνας; Θα είχε πετύχει όσα πέτυχε; Θα ήταν ο επιχειρηματίας που θα άλλαζε τη ζωή μας και θα είχε γίνει τόσο δημοφιλής μεταξύ των Ελλήνων; Εντάξει, το θέμα δεν προσφέρεται για σοβαρή ανάλυση, στο γραφείο ωστόσο αποτέλεσε αφορμή για συζητήσεις. Μεταξύ αστείου και σοβαρού μεταφέρω τις απόψεις χωρίς κατ’ ανάγκην να τις υιοθετώ.\nΆλλωστε Σάββατο είναι, μια κάποια χαλαρότητα είναι επιτρεπτή. Αν ήταν Ελληνας λοιπόν ο Στιβ Τζόμπς.\n-Θα είχε γίνει έτσι κι αλλιώς Αμερικανός καθώς θα είχε απογοητευτεί στην Ελλάδα και θα είχε ακολουθήσει κι αυτός τον δρόμο της μετανάστευσης όπως τόσα και τόσα ελληνικά μυαλά που διαπρέπουν στο εξωτερικό.\n-Μετά την επιτυχία του τέλος θα είχε αγοράσει τον Παναθηναϊκό και θα είχε καταφέρει να πείσει τη διεθνή κοινότητα να παρακολουθει ο παρατηρητής τις επίμαχες φάσεις μέσω i-phone συμβάλλοντας έτσι στην κάθαρση του ποδοσφαίρου. Στην Ελλάδα πάντως ο Ολυμπιακός θα συνέχιζε κανονικά να παίρνει τα πρωταθλήματα.


Medlook - Καρδία και εγκέφαλος : Η χαμηλή πίεση ή υπόταση: Τι είναι και η πρόγνωση\nΗ χαμηλή πίεση ή υπόταση: Τι είναι και η πρόγνωση\nΚατηγορία: Υπόταση ή χαμηλή πίεση\nΗ υπόταση είναι η κατάσταση στην οποία η αρτηριακή πίεση είναι παθολογικά χαμηλή.\nΗ αρτηριακή πίεση είναι η δύναμη με την οποία το αίμα πιέζει τα τοιχώματα των αρτηριών, όταν η καρδία στέλλει ως αντλία το αίμα, στο κυκλοφορικό σύστημα.\nΗ υπόταση υπάρχει όταν η πίεση είναι χαμηλότερη από 90/60 mmHg.\nΗ πίεση του αίματος δεν παραμένει πάντα η ίδια. Χαμηλώνει κατά τον ύπνο και ψηλώνει όταν ξυπνούμε.\nΕπίσης η πίεση στο κυκλοφορικό σύστημα ψηλώνει σε καταστάσεις διέγερσης, νευρικότητας, θυμού, οργής ή υπερβολικής ενεργοποίησης.\nΟ ανθρώπινος οργανισμός είναι πολύ ευαίσθητος στις αλλαγές της πίεσης. Για παράδειγμα εάν κάποιος, ενώ κάθεται σηκωθεί απότομα, η αρτηριακή του πίεση δυνατόν να πέσει για λίγο.\nΤο ανθρώπινο σώμα, προσαρμόζεται στην πίεση του αίματος. Η προσαρμογή διασφαλίζει ότι θα υπάρχει αρκετό αίμα με οξυγόνο, που μπορεί να φτάνει στον εγκέφαλο, στους νεφρούς και σε άλλα ζωτικά όργανα.\nΟι περισσότερες μορφές υπότασης, συμβαίνουν διότι το σώμα, δεν καταφέρνει να επαναφέρει την πίεση σε φυσιολογικά όρια ή δεν το επιτυγχάνει αρκετά γρήγορα.\nΠότε η χαμηλή πίεση είναι πρόβλημα;\nΜερικοί άνθρωποι, έχουν πάντοτε χαμηλή πίεση. Δεν παρουσιάζουν σημεία ή συμπτώματα και για τον οργανισμό τους, η χαμηλή πίεση είναι φυσιολογική.\nΣε άλλους ανθρώπους, υπάρχουν καταστάσεις ή παράγοντες που προκαλούν παθολογικά χαμηλή πίεση. Το αποτέλεσμα είναι ότι το σώμα, έχει μειωμένη παροχή σε αίμα και οξυγόνο.\nΗ υπόταση είναι αιτία ανησυχίας, κυρίως όταν προκαλεί σημεία ή συμπτώματα ή όταν συσχετίζεται με σοβαρή πάθηση, όπως οι καρδιοπάθειες, η καταπληξία και η αναφυλαξία.\nΣτα σημεία και συμπτώματα της υπότασης περιλαμβάνονται η ζαλάδα, η λιποθυμία, το κρύο δέρμα με ιδρώτες, η κούραση, η θολή όραση, η ναυτία και στις ακραίες περιπτώσεις η καταπληξία (καταστάσεις σοκ).\nΗ χαμηλή πίεση, η οποία δεν προκαλεί σημεία ή συμπτώματα, σε άτομο που είναι υγιές, δεν αποτελεί αιτία για ανησυχίες και δεν απαιτεί θεραπεία.\nΕάν σε άτομο με υπόταση, υπάρχουν ενοχλήσεις, ο γιατρός θα διενεργήσει την έρευνά του, για να βρει την αιτία. Ανάλογα με τη διάγνωση θα χορηγήσει την κατάλληλη θεραπεία.\nΗ υπόταση μπορεί να είναι επικίνδυνη. Είναι δυνατόν να προκαλέσει πτώση, λόγω ζαλάδας ή λιποθυμίας.\nΗ καταπληξία ή σοκ, είναι μια πολύ σοβαρή μορφή υπότασης. Εάν δεν αντιμετωπιστεί σωστά, μπορεί να οδηγήσει στο θάνατο. Ωστόσο με την κατάλληλη θεραπεία, συχνά αντιμετωπίζεται με επιτυχία.\nΗ υπόταση ή χαμηλή πίεση: Οι τύποι και οι αιτίες\nΧαμηλή πίεση: Πρόληψη για ορθοστατική και νευρογενή υπόταση